Svjetski humanistički dan
<s>Svjetski humanistički dan, humanistički praznik koji se slavi svake godine širom svijeta na junski solsticij, koji obično pada 21. juna.</s><s>Ovaj je dan, po Međunarodnoj humanističkoj i etičkoj uniji (IHEU), način širenja svijesti o humanizmu kao filozofskom životnom stavu i sredstvo da se učini promjena u svijetu.</s><s>Na dan se također gleda kao na vrijeme u koje se humanisti okupljaju i druže te promiču pozitivne vrijednosti humanizma.</s>

<s>Historija</s>

<s>Praznik se razvio 1980-ih kada ga je počelo slaviti nekoliko podružnica Američke humanističke asocijacije (AHA).</s><s>U to se vrijeme datum njegove proslave razlikovao od podružnice do podružnice, a neki su odabirali da ga slave na dan osnutka IHEU-a ili neki drugi značajan datum.</s><s>Na prijelazu iz 1980-ih u 1990-e AHA i IHEU donijeli su rezolucije koje su odredile da se Svjetski humanistički dan obilježava na ljetni solsticij.</s>

<s>Format i aktivnosti</s>

<s>Način na koji se slavi Svjetski humanistički dan prilično se razlikuje među lokalnim humanističkim grupama, reflektirajući tako individualnost i nedogmatizam humanizma u cjelini.</s><s>Iako događanje može biti puko okupljanje, poput ručka ili piknika, s dosta vremena i za druženje i za refleksiju, metoda proslave prepuštena je individualnim humanistima.</s><s>Neke grupe zapravo razvijaju zamršene društvene rituale, muziku i radnje kojima se ističe metaforički simbolizam solsticija i svjetla (znanja) koje nas izbavlja iz tame (neznanja).</s>

<s>Danas</s>

<s>Svjetski humanistički dan još nije postao praznik koji se slavi u svim humanističkim organizacijama, no mnoge od njih počinju ga prepoznavati i planiraju događanja i aktivnosti uoči tog praznika.</s><s>Međunarodna humanistička i etička unija navodi listu nekoliko različitih načina na koji nacionalne i lokalne humanističke grupe mogu proslaviti Svjetski humanistički dan.</s><s>Na primjer, Humanistički savez Nizozemske emitirao je 2012. na nizozemskom TV-u kratke filmove o Svjetskom humanističkom danu.</s><s>Godine 2013. održan je bio u Nizozemskoj prvi Nacionalni humanistički dan.</s><s>Humanistička asocijacija Irske održala je čitanja poezije u parku radi proslave tog dana.</s><s>Udruženje humanista Floride preporučuje grupama da održe satove Uvoda u humanizam na Svjetski humanistički dan.</s>

<s>Vidi još</s>

<s>Dan prava čovjeka
 Darwinov dan
 HumanLight
 solsticij</s>

<s>Reference</s>

<s>Eksterni linkovi</s>

<s>Svjetski humanistički dan, stranica IHEU-a
 Svjetski humanistički dan, stranica Secular Seasonsa
 Spiritualna humanistička ceremonija za Svjetski humanistički dan
 
 Međunarodna humanistička i etička unija
 Američka humanistička asocijacija
 Društvo za humanizam (SOCH) u Nepalu</s>

<s>humanizam
svjetski dani</s>

